Diari Oficial de la Generalitat Valenciana


Sumari del DOGV 5446, del 08-02-2007 (2007/1485)

RESOLUCIÓ de 5 de febrer de 2007, de la directora general de la Dona, per la qual es resol la convocatòria dels 12 Premis per al Disseny de Cartells commemoratius del 8 de Març, Dia Internacional de la Dona.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5446

Data del DOGV
:   08-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/1485


Data del document
:   05-02-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * dona
    * belles arts
    * distinció honorífica
    * premi cultural
    * publicitat

Per l'Orde de 16 de novembre de 2006 de la Conselleria de Benestar Social (DOGV núm. 5.405, de 12 de desembre de 2006) es van convocar els 12 Premis per al Disseny de Cartells commemoratius de la celebració del 8 de març, Dia de la Dona.  
D'acord amb la base 6a de l'esmentada Orde, per resolució de la directora general de la Dona de 19 de gener de 2007, es va designar el Jurat de Valoració, i també la seua publicació posterior en el tauler d'anuncis de la Direcció General de la Dona.  
Una vegada constituït el Jurat en la sessió realitzada el 25 de gener de 2007 en la seu de la Universitat Internacional Menéndez Pelayo on està ubicada l'exposició de cartells commemoratius de 8 de març, una vegada examinats i avaluats els treballs presentats, va acordar elevar a la directora general de la Dona la corresponent proposta de resolució, tenint en compte els criteris de selecció establits en la base 7a, de concessió dels premis amb l'orde i quantia que consta en l'acta de l'esmentada sessió.  
D'acord amb allò establit en l'article 59.6 apartat b) de la Llei 30/92, de 26 de novembre, de Règim Jurídic de les Administracions Públiques del Procediment Administratiu Comú la publicació substituirà la notificació i produirà els mateixos efectes quan es tracte d'actes integrants d'un procediment selectiu o de concurrència competitiva de qualsevol tipus.   
Per tot això, d'acord amb allò establit en la base 8a de l'esmentada Orde de 16 de novembre de 2006 de la Conselleria de Benestar Social, que assenyala que la competència per a resoldre la present convocatòria correspon a la directora general de la Dona, per delegació de la consellera de Benestar Social, amb el veredicte vinculant previ del Jurat, d'acord amb la Resolució de 30 de gener de 2001, del conseller de Benestar Social, així com la resta de disposicions de caràcter general, resolc:  
Primer  
Atorgar el primer premi a l'obra amb el número de registre 86 i l'autora del qual és Trinitat Olcina Bas, amb DNI 00684702, amb el lema "Mans a l'obra", de València.  
Atorgar dos accèssits a les obres següents:  
- Accèssit amb número de registre 22, l'autora del qual és Beatriz Castro de Castro, amb DNI 89378325, el lema del qual és "Dime", d'Alacant.  
- Accèssit amb número de registre 44, l'autora del qual és Maria Salvador Carratalá, amb DNI 11466817, el lema del qual és "Todas somos importantes" de València.  
Segon  
Publicar en el Diari Oficial de la Comunitat Valenciana i mitjançant la seua inserció en el tauler d'anuncis de la Direcció General de la Dona.  
Contra la present resolució, que esgota la via administrativa, podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació, d'acord amb allò disposat en els articles 10 i 46.1 de la Llei 29/98, de 13 de juliol, Reguladora de la Jurisdicció Contenciosa Administrativa, no obstant això, podrà ser recorreguda potestativament en reposició en el termini d'un mes davant el mateix òrgan que l'ha dictat de conformitat amb allò establit en l'article 116.1 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
València, 5 de febrer de 2007.- La directora general de la Dona (P. D. Res. 30.01.2001): Clara Abellán García.